nahid-hub/BLUGE-bengali-wikipedia-section-title-prediction huggingface dataset:
২০০৬ ফিফা বিশ্বকাপের গ্রুপ পর্যায়ের দ্বিতীয় ম্যাচে দক্ষিণ কোরিয়ার বিপক্ষে খেলার একবারে শেষ মুহূর্তে এক কোরিয়ান ডিফেন্ডারকে ধাক্কা দেয়ার অপরাধে জিদান হলুদ কার্ড দেখেন। টুর্নামেন্টের উপর্যুপরি দুই ম্যাচে হলুদ কার্ড পাওয়ায় জিদান গ্রুপের তৃতীয় এবং শেষ ম্যাচের জন্য সাসপেন্ড হন। জিদানকে ছাড়াই গ্রুপের তৃতীয় ম্যাচে ফ্রান্স টোগোর বিপক্ষে ২-০ গোলে জয়ী হয়। এর ফলে ফ্রান্স নকআউট পর্বে উত্তীর্ণ হয় এবং জিদান পরবর্তী ম্যাচগুলোতে দলের জন্য কিছু করার সুযোগ পান। রাউন্ডের ১৬তম ম্যাচে জিদান স্পেনের বিপক্ষে খেলায় আবার মাঠে ফেরেন।জিদানের ফ্রি কিক থেকে পেনাল্টি এরিয়াতে পাওয়া বলে প্যাট্রিক ভিয়েরা ম্যাচের দ্বিতীয় গোলটি করেন।এরপর খেলার অতিরিক্ত সময়ে (স্টপেজ টাইম) জিদান ম্যাচের শেষ গোলটি করেন এবং ফ্রান্স ৩-১ এ জয়ী হয়। এই জয়ের ফলে ফ্রান্স কোয়ার্টার ফাইনালে উত্তীর্ণ হয় এবং বিশ্বকাপ চ্যাম্পিয়ন ব্রাজিলের মুখোমুখি হয়। জিদানের ফ্রি কিক থেকে পাওয়া বলে ম্যাচের একমাত্র গোলটি আসে ফরাসি স্ট্রাইকার থিয়েরি অরির পা থেকে এবং ম্যাচটিতে ফ্রান্স ১-০ গোলে জয়ী হয়।খেলার পুরোটা সময়জুড়ে ব্রাজিলিয়ানদের উপর ফরাসিদের একচ্ছত্র আধিপত্য বজায় থাকে। জিদানের নেতৃত্বে ফরাসি মধ্যভাগ প্রতিপক্ষের সীমানায় যেখানে একের পর এক আক্রমণ রচনা করেছে তার বিপরীতে ব্রাজিলিয়ানরা ম্যাচের পুরোসময়ের মধ্যে মাত্র একবারের জন্য বিপক্ষ সীমানায় সত্যিকারের আক্রমণ চালাতে পেরেছিলো। ম্যাচের শুরু থেকে শেষ পর্যন্ত জিদান তার পায়ের মায়াবী কারুকার্যে পুরো ফুটবল বিশ্বকে মোহাবিষ্ট করে রাখে। ফিফার টেকনিক্যাল স্টাডি গ্রুপের বিবেচনায় জিদান ম্যাচটিতে ম্যান অব দ্য ম্যাচ নির্বাচিত হন। এর চারদিন পর অনুষ্ঠিত সেমিফাইনালে ফ্রান্স পর্তুগালের মুখোমুখি হয়।জিদান পেনাল্টি থেকে ম্যাচের একমাত্র গোলটি করেন এবং পর্তুগালকে হারিয়ে ফ্রান্স ফাইনালে উত্তীর্ণ হয়।

২০০৬ সালের ৯ জুলাই ফ্রান্স ফাইনালে ইতালির মুখোমুখি হয়। এটি ছিলো জিদানের জন্য দ্বিতীয় এবং শেষ বিশ্বকাপ ফাইনাল। ম্যাচের সপ্তম মিনিটের মাথায় জিদান পেনাল্টি থেকে গোল করে ফ্রান্সকে ১-০ তে এগিয়ে দেন।এরই সাথে পেলে,পল ব্রাইটনার এবং ভাভার পরে মাত্র চতুর্থ খেলোয়াড় হিসেবে দুটি বিশ্বকাপ ফাইনালে গোল করার বিরল সম্মান অর্জন করেন। একই সাথে জিদান বিশ্বকাপ ফাইনালে সর্বোচ্চ গোলদাতা হিসেবে যুগ্মভাবে ভাভার সাথে প্রথম স্থানে চলে আসেন।খেলার ১১০ মিনিটের মাথায় জিদান লাল কার্ড দেখে মাঠ ছাড়েন(নিচে দেখুন) ফলে অতিরিক্ত সময়ের পরেও ফলাফল ১-১ থাকায় অনুষ্ঠিত পেনাল্টি শুটআউটে জিদান অংশ নিতে পারেননি।টাইব্রেকারে ইতালি ৫-৩ গোলে ফ্রান্সকে পরাজিত করে ২০০৬ ফুটবল বিশ্বকাপ চ্যাম্পিয়ন হয়।ফাইনালে জিদানের অসংলগ্ন আচরণের জন্য নানা সমালোচনা স্বত্বেও জিদান ২০০৬ বিশ্বকাপের সেরা খেলোয়াড় হিসেবে গোল্ডেন বল লাভ করেন।

সঠিক অনুচ্ছেদ শিরোনাম কোনটি?
titleA. ১৯৯৮ বিশ্বকাপ
titleB. ২০০৬ বিশ্বকাপ
titleC. ফিফার তদন্ত
titleD. প্রতিক্রিয়া
উত্তর: titleB
সৈয়দ পুত্রা মালয়ের তৃতীয় ইয়াং দি-পেরতুয়ান আগং নির্বাচিত হন। ১৯৬০ সালের ২১ সেপ্টেম্বর তিনি দায়িত্বগ্রহণ করেন এবং ১৯৬১ সালের ৪ জানুয়ারি তার অভিষেক হয়। ১৯৬৩ সালের ১৬ সেপ্টেম্বর মালয়েশিয়া ফেডারেশন ঘোষণার পর তিনি মালয়েশিয়ার ইয়াং দি-পেরতুয়ান আগং হন। ১৯৬৫ সালের ২০ সেপ্টেম্বর তিনি তার মেয়াদ শেষ করেন। তার ছেলে তুঙ্কু সৈয়দ সিরাজউদ্দিন ২০০১ থেকে ২০০৬ সাল পর্যন্ত সম্রাট ছিলেন।

সঠিক অনুচ্ছেদ শিরোনাম কোনটি?
titleA. সম্রাট
titleB. সম্মাননা
titleC. মালয় ইউনিয়ন
titleD. প্রারম্ভিক জীবন
উত্তর: titleA
শ্যাভলিয়ের মূলতঃ স্লো লেফট-আর্ম অর্থোডক্স স্পিন বোলার হিসেবে দলে অবদান রাখতেন। এছাড়াও, নিচেরসারিতে ডানহাতে ব্যাটিং করতে পারতেন তিনি। প্রকৃতপক্ষেই তিনি ১১ নম্বর ব্যাটসম্যানের আদর্শরূপ ছিলেন। সকল প্রথম-শ্রেণীর খেলায় অংশ নিয়ে কেবলমাত্র একবার দুই অঙ্কের কোঠায় রানকে নিয়ে যেতে সক্ষম হন। ব্যক্তিগত সর্বোচ্চ রান তুলেন অপরাজিত ১১।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. প্রথম-শ্রেণীর ক্রিকেট
titleC. দেহাবসান
titleD. খেলার ধরন
উত্তর: titleD
জগতে সকল দেবতার তীর্থ আছে, শুধু ব্রহ্মার তীর্থ নেই – একথা ভেবে ব্রহ্মা পৃথিবীতে নিজের তীর্থ স্থাপনে উদ্যোগী হলেন। তিনি একটি সর্বরত্নময়ী শিলা পৃথিবীতে নিক্ষেপ করলেন। সেটি চমৎকারপুরে এসে পড়ল। ব্রহ্মা সেখানেই নিজের তীর্থ স্থাপন করবেন বলে ভাবলেন। ব্রহ্মার নির্দেশে সরস্বতী পাতাল থেকে উঠে এলেন। ব্রহ্মা তাকে বললেন, “তুমি এখানে আমার কাছে সব সময় থাকো। আমি তোমার জলে ত্রিসন্ধ্যা তর্পণ করব।” সরস্বতী ভয় পেয়ে বললেন, “আমি লোকের স্পর্শ ভয় পাই বলে সব সময় পাতালে থাকি। কিন্তু আপনার আদেশ আমি অমান্যও করতে পারি না। আপনি সব দিক বিচার করে একটি ব্যবস্থা করুন।” তখন ব্রহ্মা সরস্বতীর অবস্থানের জন্য একটি হ্রদ খনন করলেন। সরস্বতী সেই হ্রদে অবস্থান করতে লাগলেন। ব্রহ্মা ভয়ংকর সাপেদের সেই হ্রদ ও সরস্বতীর রক্ষক নিযুক্ত করলেন।

সঠিক অনুচ্ছেদ শিরোনাম কোনটি?
titleA. উপপুরাণে (পৌরাণিক কাহিনী)
titleB. স্কন্দপুরাণে
titleC. শুক্ল যজুর্বেদ
titleD. প্রতিমাকল্প
উত্তর: titleB
চীনের রাজা মিং এর সাথে সম্পর্ক তৈরি করে তিনি কিছু সফল চুক্তি সম্পন্ন করেন যা জোসনকে লাভবান করে। মঙ্গোলিয়ার জুরকেইন সম্প্রদায় এর সাথে সম্পর্কের মাধ্যমে তিনি কোরিয়ার উত্তর দিকের উপদ্বীপে দশটি সামরিক ঘাঁটি স্থাপিত করেন। 
তিনি জাপানের সাথে ভাল সম্পর্ক রাখেন তিনটি বন্দর খুলে দিয়ে তাদের সাথে বাণিজ্য করতে। কিন্তু তিনি তুশিমিয়া দ্বীপ আক্রমণ করেন সৈন্যবাহিনী দ্বারা যেন তিনি দক্ষিণ সাগরে(পূর্ব চীন সাগর) জলদস্যুতা থামাতে পারেন কেননা তুশিমিয়া দ্বীপ জলদস্যুদের ঘাঁটি হিসাবে ব্যবহৃত হয়ে আসছিল।

সঠিক অনুচ্ছেদ শিরোনাম কোনটি?
titleA. কোরিয়ান সৈন্যবাহিনীর শক্তিবৃদ্ধি
titleB. সাহিত্য
titleC. বৈদেশিক নীতি
titleD. মৃত্যু এবং উত্তরাধিকার
উত্তর: titleC
৭১৭ খ্রিষ্টাব্দে তিব্বতী সৈন্য কাশগর, ৭২০ খ্রিষ্টাব্দে উইঘুর প্রদেশ ও জিউ ট্যাংসু গ্রন্থের মতে ৭২২ খ্রিষ্টাব্দে গিলগিট (তিব্বতী: ব্রু শা) আক্রমণ করেন। লাদাখ ও বালটিস্তান তিব্বত সাম্রাজ্যের অধিকারে ছিল কিনা তা নিয়ে দ্বিমত রয়েছে। 

৭২৭ খ্রিষ্টাব্দে সম্রাট খ্রি-ল্দে-গ্ত্সুগ-ব্ত্সান স্বয়ং তুয়ুহুন রাজ্য নিজের অধিকারে রেখে ট্যাং সাম্রাজ্যের গুয়াঝৌ দুর্গ অধিকার করে নেন। এরফলে উত্তরে পশ্চিম তুর্কী খাগানাত ও পশ্চিমে তাজিগ পর্যন্ত ট্যাং সাম্রাজ্যের অধিকৃত এলাকার সরবরাহ ব্যবস্থা নষ্ট হয়ে যায়। ৭২৮ খ্রিষ্টাব্দে ট্যাং সৈন্যরা তিব্বতীদের হঠিয়ে দিতে সমর্থ হয়।

৭৩০ খ্রিষ্টাব্দে ট্যাং সাম্রাজ্যের সঙ্গে তিব্বত সাম্রাজ্যের শান্তি চুক্তি স্থাপিত হয়। চীনারা ৭৪০ খ্রিষ্টাব্দে আনরং দুর্গ ও ৭৪২ খ্রিষ্টাব্দে শিপু দুর্গ দখল করে নিতে সক্ষম হন। ৭৪৭ খ্রিষ্টাব্দে কোরীয় সেনাপতি গাও জিয়াংঝির নেতৃত্বে চীনা সৈন্য তিব্বতীদের পরাজিত করে। 

৭৪৮ থেকে ৭৫২ খ্রিষ্টাব্দের মধ্যে নানঝাও রাজ্যের শাসক গেলুওফেং ট্যাং সাম্রাজ্যের বিরুদ্ধে বিদ্রোহ করে তিব্বত সম্রাটের আনুগত্য স্বীকার করে। ৭৫১ খ্রিষ্টাব্দে নানঝাও রাজ্যের রাজা গেলুওফেং সম্রাটকে সম্মান জানান। ৭৫৪ ও ৭৫৬ খ্রিষ্টাব্দে তিব্বত সাম্রাজ্য তাকে চীনাদের বিরুদ্ধে যুদ্ধে সৈন্য দিয়ে সাহায্য করে। 

৭৫১ খ্রিষ্টাব্দে সির দরিয়ার উত্তরে তিব্বতী সৈন্যরা আরব ও কার্লুক জাতিদের ট্যাং সাম্রাজ্যের বিরুদ্ধে টালাসের যুদ্ধে সহায়তা করে। এই নির্ণায়ক যুদ্ধের ফলে ট্যাং সাম্রাজ্যের পশ্চিমে সম্প্রসারণ বন্ধ হয়ে যায়।

সঠিক অনুচ্ছেদ শিরোনাম কোনটি?
titleA. মৃত্যু ও উত্তরাধিকার
titleB. পরিবার
titleC. বৌদ্ধধর্মবিরোধী বিদ্রোহ
titleD. সাম্রাজ্য বিস্তার
উত্তর: titleD
বিভিন্ন বাদ্যযন্ত্রের নকশাগুলির জন্য একটি কম্পোজিশনকে মানিয়ে নেওয়ার কাজটিকে অ্যারেঞ্জিং বা অর্কেস্টেশন বলা হয়, এটি সুরকারের দ্বারা বা পৃথকভাবে কোনও ব্যবস্থাপকের দ্বারা তৈরি করা যেতে পারে মূলত, সুরকারের কম্পোজিশনের ভিত্তিতে। এই জাতীয় বিষয়গুলোর উপর ভিত্তি করে, সুরকার, অর্কেস্টেটর এবং / অথবা ব্যবস্থাপকগণ অবশ্যই মূল কাজের উপকরণের বিষয়ে সিদ্ধান্ত নিতে পারেন। ২০১০ এর দশকে, সমসাময়িক সুরকার স্ট্যান্ডার্ড অর্কেস্ট্রাতে ব্যবহৃত- স্ট্রিং বিভাগ, বায়ু এবং পিতলের বিভাগ থেকে শুরু করে সিন্থেসাইজারের মতো বৈদ্যুতিক যন্ত্রপাতি পর্যন্ত প্রায় কোনও যন্ত্রের জন্য কার্যত লিখতে পারতেন। কিছু সাধারণ দলীয় সুরসংযোগের মধ্যে রয়েছে- পুরো অর্কেস্ট্রার জন্য সঙ্গীত (স্ট্রিং, উডউইন্ডস্, ব্রাস এবং পার্কাসন সমন্বিত), কনসার্ট ব্যান্ড (যা বৃহত্তর বিভাগ এবং কাঠের দোল, ব্রাস এবং পার্কাসন যন্ত্রগুলি যা সাধারণত বিভিন্ন অর্কেস্ট্রাতে পাওয়া যায় তার চেয়ে বেশি বৈচিত্র নিয়ে গঠিত), বা কক্ষীয় দল (অল্প সংখ্যক যন্ত্র, তবে কমপক্ষে দুটি)।সুরকার কেবল একটি উপকরণের জন্যও লিখতে পারেন, এক্ষেত্রে এটিকে সলো বলা হয়। একক পিয়ানো বা একক সেলোর ক্ষেত্রে সলো একাকি হতে পারে বা সলোর অনুষঙ্গী হতে পারে অন্য কোনও যন্ত্র অথবা সোলোসের সাথে থাকতে পারে ঐকতান-সঙ্গীত।

সুরকাররা কেবল যন্ত্রের জন্য লেখার মধ্যেই সীমাবদ্ধ নন, তারা কন্ঠস্বরের রচনার জন্যও সিদ্ধান্ত নিতে পারেন (এর মধ্যে রয়েছে- ঐকতানিক কাজ, কিছু সিম্ফনি সহ (যেমন, বিথোভেনের নবম সিম্ফনি, অপেরা এবং বাদ্যযন্ত্র))) সুরকাররা পার্কশন যন্ত্র বা বৈদ্যুতিন যন্ত্রের জন্যও লিখতে পারেন। বিকল্পভাবে, যেমন সংগীতসংগ্রহের ক্ষেত্রে, সুরকার অনেক শব্দ নিয়ে কাজ করতে পারেন যা প্রায়শই সংগীত রচনার সাথে সম্পর্কিত নয় যেমন টাইপরাইটার, সাইরেন এবং আরও অনেক কিছু। "লিসেনিং আউট লাউডে" এলিজাবেথ সওয়াডোস বলছেন, কোনও সুরকারকে অবশ্যই প্রতিটি উপকরণের ক্ষমতা সম্পর্কে জানতে হবে এবং কীভাবে তাদের একে অপরের পরিপূরক হওয়া উচিত, প্রতিযোগিতা নয়।তিনি উদাহরণ দিয়েছিলেন, কীভাবে তার পূর্ববর্তী রচনায়,তার কাছে টুবা ছিল যা দিয়ে পিককোলর সাথে খেলছিলেন। এটি পরিষ্কারভাবে পিককলোকে ডুবিয়ে দেবে। এক স্বরলিপিতে নির্বাচিত প্রতিটি উপকরণের সেখানে থাকার কারণ কি তা জানা থাকতে হবে যা সুরকার তার কাজের মধ্যমে কি বোঝাতে চাইছে তাতে যুক্ত করে। 

সঠিক অনুচ্ছেদ শিরোনাম কোনটি?
titleA. মার্কিন যুক্তরাষ্ট্রে
titleB. যুক্তরাজ্যে
titleC. কম্পোজিশনাল ইনস্ট্রুমেন্টেশন
titleD. স্বরলিপি
উত্তর: titleC
গর্ভগৃহে আয়োজিত প্রত্যেকটি অনুষ্ঠানের কেন্দ্রে থাকেন তিরুমালা ধ্রুব বেরাম। সুপ্রভাতম্‌ সেবার মাধ্যমে বেঙ্কটেশ্বরকে জাগরণ করানোর পর ‘শুদ্ধি’ করা হয়। শুদ্ধি অনুষ্ঠানে আগের দিনের ফুল বিগ্রহ থেকে সরিয়ে ফেলা হয়। তারপর দৈনিক প্রার্থনার জন্য ‘আকাশগঙ্গা তীর্থম্‌’ থেকে পবিত্র জল আনা হয়।তোমল সেবার সময় পায়ের সোনার ‘কবচম্‌’ খুলে সেটির ‘অভিষেকম্‌’ করা হয়। মন্দিরের ‘কৌতুক বেরাম্‌’ ভোগ শ্রীনিবাস বিগ্রহটিতে ধ্রুব বেরার প্রতিনিধি রূপে রোজ অভিষেকম্‌ করা হয়। তোমল সেবার পর রোজ প্রধান বিগ্রহে সহস্রনামার্চনা বা শ্রীনিবাসের ১০০০ নাম আবৃত্তি আয়োজিত হয়। দিনে তিন বার ‘নৈবেদ্যম্‌’ (নৈবেদ্য) উৎসর্গ করা হয়। নৈবেদ্য উৎসর্গের আগে বিভিন্ন ধর্মগ্রন্থ পাঠ করা হয়। প্রথম নৈবেদ্যম্‌ (যাকে প্রথম ঘণ্টাও বলা হয়) উৎসর্গের পর প্রবন্ধম্‌ পাঠ করা হয়। দ্বিপ্রহর ও দ্বিতীয় নৈবেদ্যম্‌ (যাকে দ্বিতীয় ঘণ্টাও বলা হয়) উৎসর্গের আগে পাঠ করা হয় ‘অষ্টোত্তরনাম’ (বেঙ্কটেশ্বরের ১০৮ নাম)। এটি একটি ঐকান্তিক সেবা। সন্ধ্যায় মালায়াপ্পা স্বামী বিগ্রহ সহস্র দীপালংকার সেবা থেকে ফেরার পর তোমল সেবা, অর্চনা ও নৈবেদ্যম্‌ উৎসর্গিত হয়। এটিকে ‘নৈশ কৈনকার্যম্‌’ বলা হয়। প্রধান বিগ্রহকে নৈবেদ্যম্‌ নিবেদনের পর অন্যান্য বিগ্রহেও নৈবেদ্য নিবেদিত হয়।

সঠিক অনুচ্ছেদ শিরোনাম কোনটি?
titleA. দৈনিক সেবা
titleB. সেবা
titleC. অলংকার
titleD. সাপ্তাহিক সেবা
উত্তর: titleA
দেহ চোঙাকৃতির, লেজ সরু, মাথা ও পৃষ্ঠদেশ প্রশস্ত, মুখছিদ্র কিছুটা উপরের দিকে অবস্থান করে। পৃষ্ঠ পাখনার গোড়া পর্যন্ত প্রসারিত এবং বক্ষ-পাখনার গোড়ার সমান উচ্চতা বিশিষ্ট । শ্রোণী পাখনা অনুপস্থিত। পৃষ্ঠ পাখনা দেহের বেশ পিছন থেকে শুরু হয়, কিছুটা পায়ুপাখনার উৎপত্তির সম্মুখভাগ হতে আরম্ভ হয়। পৃষ্ঠ পাখনার উৎপত্তিস্থল ও পুচ্ছ পাখনার গোড়ার মধ্যবর্তী দূরত্ব নাসারন্ধ থেকে পৃষ্ঠ পাখনার উৎপত্তির মধ্যবর্তী দূরত্বের অর্ধেক। পুচ্ছ পাখনা পিরামিডাকার দেহের উপরিভাগ কালো বা বাদামী বর্ণের এবং অসংখ্য ডিম্বাকার বা গোলাকার দাগযুক্ত।

সঠিক অনুচ্ছেদ শিরোনাম কোনটি?
titleA. স্বভাব এবং আবাসস্থল
titleB. বর্ণনা
titleC. বাংলাদেশে বর্তমান অবস্থা এবং সংরক্ষণ
titleD. বাস্তুতান্ত্রিক ভুমিকা
উত্তর: titleB
ভারতের সীমানা পুনর্নির্ধারণ কমিশনের নির্দেশিকা অনুসারে ৮ নং নাটাবাড়ি বিধানসভা কেন্দ্রটি দেওনহাট, দাওয়াগুড়ি, গুড়িয়াহাটি-১, গুড়িয়াহাটি-২, জিরানপুর এবং পানিসালা গ্রাম পঞ্চায়েত কোচবিহার-১ সিডি ব্লক এবং আন্দারন ফুলবাড়ি, বলরামপুর-১, বলরামপুর-২, চিলখানা-১, চিলখানা-২, দেওচড়াই, ঢালপাল-২, মারুগঞ্জ, নাটাবাড়ি-১, নাটাবাড়ি-২ গ্রাম পঞ্চায়েত গুলি তুফানগঞ্জ-১ সিডি ব্লকের অন্তর্গত।

নাটাবাড়ি বিধানসভা কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৭২-২০০৬
titleC. ২০১১
titleD. এলাকা
উত্তর: titleD
মাহমুদুন্নবী চৌধুরী কলকাতা মেট্রোলজিক্যাল বিভাগে ১৯৩৪ সালে চাকরির মাধমে কর্মজীবন শুরু করেন। তিনি ১৯৩৬ সালে কলকাতায় মওলানা কোম্পানির একাউন্টেন্ট হিসেবে কর্মরত ছিলেন। ১৯৩৭ সালে তিনি লোয়ার চিতপুর রোডে, কলকাতায় "চৌধুরী অ্যান্ড ব্রাদার্স" নামে কাপড়ের ব্যবসা শুরু করেন। ভারত বিভাগের পর খাতুনগঞ্জে, চট্টগ্রামে ব্যবসা শুরু করেন ১৯৪৮ সালে। চট্টগ্রামের দেওয়ানহাটে ১৯৫১ সালে নবি অ্যান্ড সন্স নামে ব্যবসা শুরু করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. রাজনৈতিক জীবন
titleC. মৃত্যু
titleD. জন্ম ও প্রাথমিক জীবন
উত্তর: titleA
আহটের চতুর্থ মৌসুমের নাম দেওয়া হয় "আহট: অল নিউ সিরিজ", যেটি প্রচারিত হত ১৩ নভেম্বর ২০০৯ সাল থেকে প্রতি শুক্রবার এবং শনিবার ভারতীয় সময় রাত ১১টার সময়। পর্বটিতে "হার্শ", "যামিনী" এবং "রাঘব" তিনটি চরিত্র যোগ করা হয়। মৌসুমের প্রথম পর্বটি ছিল "খাজান মেল" যেটি ১৩ই নভেম্বর ২০০৯ সালে প্রচারিত হয়। আহটের চতুর্থ মৌসুমটি ২৬ জুন ২০১০ সালে শেষ হয়। এই সিরিজে মোট ৩৩টি গল্পের সমন্বয়ে ৬৬ পর্বে সাজান হয়।

সঠিক অনুচ্ছেদ শিরোনাম কোনটি?
titleA. আহট ২
titleB. আহট: সম্পূর্ণ নতুন পর্ব
titleC. মৌসুম ১
titleD. আহট: দাস্তাক কি তিসরী দাস্তাক
উত্তর: titleB
আরবি ভাষা সিরিয়ার সরকারি ভাষা। এখানকার প্রায় চার-পঞ্চমাংশ লোক আরবি ভাষাতে কথা বলে। সিরিয়াতে প্রচলিত অন্যান্য ভাষার মধ্যে আদিজে ভাষা, আরামীয় ভাষা,আর্মেনীয় ভাষা, আজারবাইজানি ভাষা, দোমারি ভাষা (রোমানি ভাষা), কুর্দি ভাষা এবং সিরীয় ভাষা উল্লেখযোগ্য। আন্তর্জাতিক কাজকর্মে ফরাসি ভাষা ব্যবহার করা হয়।

সঠিক অনুচ্ছেদ শিরোনাম কোনটি?
titleA. শিক্ষা
titleB. জনসংখ্যা
titleC. রাজনীতি
titleD. সংস্কৃতি
উত্তর: titleB
মূল নিবন্ধ: কার্তেসীয় আবদ্ধ শ্রেণি

কোন কার্তেসীয় আবদ্ধ শ্রেণিতে, এক্সপোনেনসিয়াল প্রক্রিয়া ব্যবহার করে যে কোন বস্তুকে আরেকটি বস্তুর ঘাতে উন্নীত করা যায়।  এটা কার্তেসীয় গুণজকে সেটের শ্রেণিতে সাধারণ রূপ দান করে। যদি একটি কার্তেসীয় আবদ্ধ শ্রেণিতে ০ কোন প্রারম্ভিক বস্তু হয়, তাহলে এক্সপোনেনসিয়াল বস্তু ০, যে কোন প্রান্তিক বস্তু ১ এর সাথে সমরূপী হবে।

সঠিক অনুচ্ছেদ শিরোনাম কোনটি?
titleA. জটিল ভিত্তিবিশিষ্ট জটিল ঘাতসমূহ
titleB. শ্রেণি তত্ত্বে
titleC. শূন্য এর ঘাতসমূহ
titleD. ফাংশনের নামে এক্সপোনেনসিয়াল চিহ্নলিপি
উত্তর: titleB
শৈশবে মাক্স মুলার সঙ্গীতশাস্ত্রে বিশেষ মেধার পরিচয় দিলেও জনৈক শুভানুধ্যায়ীর পরামর্শে জীবিকা নির্বাচনের ক্ষেত্রে সঙ্গীতসাধনা পরিত্যাগ করেন। ১৮৩৬ সালে স্থানীয় বিদ্যালয়ের পড়াশোনা সমাপণ করেন। ১৮৪১ সালে লিপজিগ নগরে প্রবেশিকা পরীক্ষায় উত্তীর্ণ হন। এরপর লিপজিগ বিশ্ববিদ্যালয়ে ভর্তি হন বিভিন্ন প্রাচীন ইউরোপীয় ভাষা শিক্ষার উদ্দেশ্যে। গ্রীক, ল্যাটিন, আরবী, ফার্সি ইত্যাদি ভাষার সঙ্গে সদ্যস্থাপিত সংস্কৃত ভাষার পাঠ্যক্রমও অধ্যয়ন করেন। ১৮৪৩ সালে "বারুখ স্পিনোজা'র দর্শন-চিন্তার" উপর লিখিত অভিসন্দর্ভের জন্য 'লিপজিগ বিশ্ববিদ্যালয়' থেকে পি.এইচ-ডি বা 'ডক্টর অব ফিলোসোফি' উপাধিপ্রাপ্ত হন।

সঠিক অনুচ্ছেদ শিরোনাম কোনটি?
titleA. সংস্কৃত শিক্ষালাভ
titleB. অক্সফোর্ড বিশ্ববিদ্যালয়
titleC. শিক্ষাজীবন
titleD. স্বামী বিবেকানন্দ
উত্তর: titleC
হার্ড ডিজিটাল কারেন্সি একবার ব্যবহার করা হলে বাতিল বা রহিত করা যায় না। ন্যায়সঙ্গত হোক না হোক, লেনদেন সম্পন্ন হয়ে গেলে সেটি ফিরিয়ে আনা প্রায় অসম্ভব। এটি প্রায় অনেকটাই নগদ টাকার মত। এই পদ্ধতির উপকারিতাগুলোর মাঝে আছে স্বল্প পরিচালনা খরচ এবং তাৎক্ষণিক লেনদেন। ওয়েস্টার্ন ইউনিয়ন, বিটকয়েন হচ্ছে এই ধরনের মুদ্রার কিছু উদাহরণ।

সফট ইলেক্ট্রনিক মুদ্রা, হার্ড ইলেট্রনিক মুদ্রার বিপরীত। প্রদত্ত অর্থ ফেরৎ আনা যায়। যখন প্রদত্ত অর্থ ফেরৎ আনা হয়, তখন নির্দিষ্ট একটি সময় অপেক্ষা করেতে হয়, যাকে "ক্লিয়ারিং টাইম" বলে। এটি ৭২ ঘণ্টা বা তার বেশি হতে পারে। পেপ্যাল এবং যেকোন ধরনের ক্রেডিট কার্ড হচ্ছে সফট কারেন্সির মধ্যে পরে। হার্ড মুদ্রা তৃতীয় পক্ষের কোন সেবার মাধ্যমে "সফট" হতে পারে।

সঠিক অনুচ্ছেদ শিরোনাম কোনটি?
titleA. আইন
titleB. কেন্দ্রীয় ব্যবস্থা
titleC. হার্ড বনাম সফট ডিজিটাল মুদ্রা
titleD. তুলনা
উত্তর: titleC
ড্রাইডেন ১৮৯২ সালের ৩১শে আগস্ট লন্ডনের ব্রিক্সটনে জন্মগ্রহণ করেন। তার পিতা লিও ড্রাইডেন একজন গীতিমঞ্চের গায়ক ছিলেন। তার মাতা হান্নাহ হিলও গীতিমঞ্চের পরিবেশনাকারী ছিলেন। ড্রাইডেন হান্নাহর জন্ম নেওয়া তিন পুত্রের সর্বকনিষ্ঠ। তার অপর দুই ভাই হলেন সিডনি হিল ও চার্লি চ্যাপলিন। ড্রাইডেন যখন খুব ছোট তখন তার পিতা তাকে তার মানসিকভাবে অসুস্থ হতে থাকা মা হান্নাহর কাছ থেকে নিয়ে চলে যান। ১৯১৫ সালে তিনি ভডেভিল কৌতুকাভিনেতা হিসেবে ভারত ও দূরপ্রাচ্য সফরে যান। এসময়ে তিনি তার পিতার কাছ থেকে জানতে পারেন সে সময়ে বিখ্যাত হওয়ার চার্লি চ্যাপলিন তার সৎ ভাই।

এই সময়ে তিনি তার দুই সৎ ভাই চার্লি ও সিডনির কাছে বেশ কয়েকটি চিঠি লিখেন, কিন্তু দুজনের কারো কাছ থেকে কোন উত্তর পান নি। ১৯১৭ সালে তিনি চ্যাপলিনের চলচ্চিত্রের প্রধান অভিনেত্রী এডনা পারভায়েন্সের সাথে যোগাযোগ করেন। ধারণা করা হয় এডনাই চ্যাপলিনকে বুঝান যে ড্রাইডেন তার আত্মীয়। তিনি পরবর্তীতে তার চ্যাপলিন ভাতৃদ্বয়ের সাথে যোগ দেন এবং ১৯১৮ সালে মার্কিন যুক্তরাষ্ট্রে তার মায়ের সাথে তার সাক্ষাৎ হয়। ১৯৩৬ সালে তিনি মার্কিন যুক্তরাষ্ট্রের নাগরিকত্ব লাভ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শেষ জীবন ও মৃত্যু
titleC. প্রারম্ভিক জীবন
titleD. পারিবারিক জীবন
উত্তর: titleC
নভেম্বর ২০০৩ সালের আগে মুদ্রিত নোটসমূহে ইউরোপীয় কেন্দ্রীয় ব্যাংকের প্রথম সভাপতি উইম ডাসুনবার্গের স্বাক্ষর রয়েছে। ১লা নভেম্বর, ২০০৩ সাল থেকে জাঁ-ক্লদ ত্রিসে, উইম ডাসুনবার্গের স্বাক্ষর প্রতিস্থাপিত করে, এবং নভেম্বর ২০০৩ থেকে মার্চ ২০১২ সালে ছাপানো ইউরোতে তার স্বাক্ষর প্রদর্শিত হয়। মার্চ ২০১২ সালের পরে বর্তমান ইউরোপীয় কেন্দ্রীয় ব্যাংকের তৃতীয় সভাপতি মারিও দ্রাগির স্বাক্ষর ইউরোতে বহন করছে।
২৩শে সেপ্টেম্বর, ২০১৪ সালে, প্রথমটির অনুরূপে একটি নতুন সিরিজ মুক্তি পায়। ইউরোপীয় কেন্দ্রীয় ব্যাংক, যথাসময়ে, ঘোষণা করবে যখন প্রথম সিরিজ ব্যাংকনোটের আইনগত স্বীকৃত অবস্থা হারাবে। নভেম্বার ২০১৫ সাল অনুযায়ী, ১ম সিরিজ ইস্যুতে ইউরোপীয় ইউনিয়নের সম্প্রসারণে প্রতিফলনের মানচিত্রে ২৮টি সদস্য রাষ্ট্রসমূহ হিসেবে দেখাতে পাওয়া যায় না। কারণ, সাইপ্রাস পূর্বদিকে যা মানচিত্রের বাইরে এবং মাল্টা চিত্রিত করার জন্য অনেক ছোট (মানচিত্রে দেখতে হলে নূন্যতম ৪০০ বর্গকিলোমিটার হতে হবে)। ইউরোপীয় কেন্দ্রীয় ব্যাংক প্রতিটি ইস্যু্র প্রতি সাত বা আট বছর পরে নোটের পুনঃনকশা পরিকল্পনা করা হয়ে থাকে। নতুন প্রকাশনা ও জাল বিরোধী প্রযুক্তি নতুন নোটে নিযুক্ত করা হবে, কিন্তু নকশার বিষয়বস্তু একই থাকবে এবং বর্তমান সিরিজের লাল রঙের হবে সেতু এবং খিলান।

সঠিক অনুচ্ছেদ শিরোনাম কোনটি?
titleA. প্রচলন
titleB. ইতিহাস
titleC. নকশা
titleD. পরিবর্তনসমূহ
উত্তর: titleD
১৯৮৪ সালের ১ জানুয়ারি প্রতিষ্ঠানটি "বাংলাদেশ রাইফেলস হাইস্কুল" হিসেবে যাত্রা শুরু করে। ৩ সেপ্টেম্বর, ১৯৯৪ সালে প্রতিষ্ঠানটি কলেজ পর্যন্ত উন্নীত হয় এবং এর নাম হয় "বাংলাদেশ রাইফেলস কলেজ" । ২০০৪ সালে প্রতিষ্ঠানটির নাম হয় "বীরশ্রেষ্ঠ মুন্সী আব্দুর রউফ রাইফেলস কলেজ" । মুন্সি আব্দুর রউফ (১৯৪৩ - এপ্রিল ৮, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাঁকে বীরশ্রেষ্ঠ উপাধিতে ভূষিত করা হয়। মুন্সী আব্দুর রউফ ইস্ট বেঙ্গল রেজিমেন্টের সেই দুইজন ল্যান্স নায়েকদের একজন যারা মুক্তিযুদ্ধে অসামান্য বীরত্ব প্রদর্শন করে শহীদ হওয়ায় বীরশ্রেষ্ঠ উপাধি পেয়েছিলেন। ২০০৯ এর পর "রাইফেলস" শব্দটি "পাবলিক" শব্দ দ্বারা প্রতিস্থাপিত হয়। ফলে কলেজের বর্তমান নাম বীরশ্রেষ্ঠ মুন্সী আব্দুর রউফ পাবলিক কলেজ।

সঠিক অনুচ্ছেদ শিরোনাম কোনটি?
titleA. সহশিক্ষা কার্যক্রম
titleB. নামকরণ
titleC. পরিচালনা পর্ষদ
titleD. সময়ব্যাপ্তি
উত্তর: titleB
১৯১০-১১ মৌসুমের পর প্রথমবারের মতো ১৯৩১-৩২ মৌসুমে অস্ট্রেলিয়া সফরে যায় দক্ষিণ আফ্রিকা দল। ঐ দেশে এটিই টেলরের প্রথম সফর ছিল। ড্রয়ের কোন সম্ভাবনা ছিল না। অস্ট্রেলিয়ায় ঐ সময় অসীম সময়ের টেস্ট ছিল ও টেস্ট সিরিজে দক্ষিণ আফ্রিকা হোয়াইটওয়াশ হয়। এর অন্যতম কারণ ছিল চার সেঞ্চুরিসহ ৮০৬ রান সংগ্রহকারী ডন ব্র্যাডম্যানের একাধিপত্য। ব্রিসবেনে প্রথম খেলায় টেলর করেন ৪১ ও ৪৭ রান। সিডনি টেস্টে করেন ৭ ও ৬ রান। উভয় টেস্টেই দক্ষিণ আফ্রিকা দল বিরাট ব্যবধানে পরাজিত হয়। তৃতীয় টেস্টের প্রথম ইনিংসে ১৬০ রানে এগিয়ে থাকলেও দলটি ১৬৯ রানে হেরে যায়। ঐ টেস্টে টেটের ১১ ও ৩৮ রান করেছিলেন। অ্যাডিলেডের চতুর্থ টেস্টে সিরিজের সর্বোচ্চ ব্যক্তিগত রানের ইনিংস খেলেন। ৭৮ ও ৮৪ রান করেন। উভয় ইনিংসেই তিনি ব্রুস মিচেলের সাথে শতরানের জুটি গড়েন। কিন্তু ক্ল্যারি গ্রিমেটের ১৪ উইকেট লাভের প্রেক্ষিতে অস্ট্রেলিয়া ১০ উইকেটে জয়ী হয়। পঞ্চম টেস্টে দক্ষিণ আফ্রিকা উভয় ইনিংসে তুলে মাত্র ৩৬ ও ৪৫ রান। এরফলে ইনিংসের ব্যবধানে জিতে যায় অস্ট্রেলিয়া। প্রথম ইনিংসে শূন্য রান ও দ্বিতীয় ইনিংসে দুই রান করেন টেলর। টেস্ট অভিষেকের পর এটিই তার শূন্য রান প্রাপ্তির ঘটনা ছিল তার। ৭২তম ইনিংসে এ শূন্য রান প্রাপ্তি তৎকালীন টেস্ট রেকর্ডরূপে বিবেচিত ছিল। মিচেলের পর ৩১৪ রান নিয়ে দক্ষিণ আফ্রিকার দ্বিতীয় সর্বোচ্চ রান সংগ্রাহক ছিলেন তিনি। সমগ্র সফরেও তিনি মিচেলের পরবর্তী স্থানে ছিলেন। ৮১৩ রানের মধ্যে নিউ সাউথ ওয়েলসের বিপক্ষে একটি সেঞ্চুরিও হাঁকিয়েছিলেন তিনি।

অস্ট্রেলিয়া সফরের পর নিউজিল্যান্ডে দুই টেস্টে খেলার জন্য গমন করেন। প্রথম টেস্ট শুরুর পূর্বে অকল্যান্ডের বিপক্ষে প্রস্তুতিমূলক খেলায় টেলর ১১৩ রান তুলেন। তবে, ক্রাইস্টচার্চে অনুষ্ঠিত প্রথম টেস্টে তিনি তেমন ভালো খেলেননি। উদ্বোধনী জুটিতে বিশাল সংগ্রহের পর তিনি মাত্র নয় রানে ক্রিজ থেকে ফেরৎ আসেন। এটিই টেস্ট ক্রিকেটে তার সর্বশেষ ইনিংস ছিল। দ্বিতীয় টেস্ট শুরুর পূর্বে তিনি এ স্তরের ক্রিকেট থেকে অবসরের কথা ঘোষণা করেন।

সঠিক অনুচ্ছেদ শিরোনাম কোনটি?
titleA. অবসর
titleB. ১৯৩১-৩২ অস্ট্রেলিয়া সফর
titleC. ১৯১৩-১৪ ইংল্যান্ড সফর
titleD. অধিনায়কত্ব
উত্তর: titleB
আন্তর্জাতিক দীর্ঘ ভ্রমণের ক্ষেত্রে আইবেরিয়া এয়ারলাইন্স দুই শ্রেণির কেবিন অফার করে থাকে । এগুলো হচ্ছে যথাক্রমে বিজনেস ক্লাস ও ইকোনমি ক্লাস । ২০০৯ সালের মার্চ মাসে আইবেরিয়া ঘোষণা করে যে, ২০০৯ থেকে ২০১১ সাল নাগাদ তারা তাদের দূরপাল্লার বিমানগুলোতে নতুন নতুন ধরনের বিজনেস ক্লাস সহ সকল বিমানের ইকোনমি ক্লাসগুলো আরও উন্নত ও মানসম্মত করবে । আইবেরিয়া বর্তমানে তিন শ্রেণির বিজনেস ক্লাস সুবিধা প্রদান করে থাকে ।

সঠিক অনুচ্ছেদ শিরোনাম কোনটি?
titleA. সার্ভিসসমূহ
titleB. কেবিন
titleC. ভ্রমণাবস্থায় বিনোদন
titleD. পরিচালিত বিমানসমূহ
উত্তর: titleB
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ফিলিপ লি। ১৮ ডিসেম্বর, ১৯৩১ তারিখে সিডনিতে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ২৩ ফেব্রুয়ারি, ১৯৩৩ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

অস্ট্রেলিয়ার পক্ষে সর্বমোট দুইটি টেস্টে অংশগ্রহণ করার সুযোগ পেয়েছিলেন। ১৯৩১-৩২ মৌসুমে দক্ষিণ আফ্রিকা ও ১৯৩২-৩৩ মৌসুমের বডিলাইনে সিরিজে সিডনিতে ইংল্যান্ডের বিপক্ষে খেলেন। অভিষেক খেলায় তিনি কোন রান তুলতে ব্যর্থ হন ও কেবলমাত্র নিচেরসারিতে একটি উইকেটের পতন ঘটিয়েছিলেন।

১৯৩১-৩২ মৌসুমে সিডনিতে সফরকারী দক্ষিণ আফ্রিকা দলের বিপক্ষে সিরিজের দ্বিতীয় টেস্ট খেলার জন্যে আমন্ত্রিত হন। ক্ল্যারি গ্রিমেট ও বার্ট আইরনমঙ্গারের ন্যায় বোলারের সাথে তিনি কমই বোলিং করার সুযোগ পেয়েছিলেন। কেবলমাত্র একটি উইকেট পেয়েছিলেন তিনি। একই সিরিজে উদীয়মান বিল ও’রিলি’র টেস্ট উপযোগী কার্যকরী স্পিন বোলার হিসেবে আত্মপ্রকাশের ফলে ফিলিপ লি’র আর টেস্ট খেলায় অংশগ্রহণের সম্ভাবনা স্তিমিত হয়ে পড়ে।

সঠিক অনুচ্ছেদ শিরোনাম কোনটি?
titleA. অবসর
titleB. বডিলাইন সিরিজে অংশগ্রহণ
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleD
প্রথম যখন সাদা চা উৎপাদন করা হচ্ছিল তখন চা বিক্রেতারা অসম্মতি জানিয়েছিল। আমরা যা বর্তমানে সাদা চা হিসেবে জানি তা খুব সম্ভবত গত দুই শতকের মধ্যে সৃষ্টি হয়ছিল। সাদা চা খুব সম্ভবত ১৮৭৬ সালে ইংরেজি কোনো এক সম্পাদনায় প্রথম উঠে এসেছিল, যেখানে এটি'র নাম ছিল কালো চা কেননা প্রথমত এটি সবুজ চা এর মত অভ্যন্তরীণ উৎসেচক এবং বহিরাগত জীবাণু নিষ্ক্রিয় করতে তৈরী করা হতোনা।

সাদা চা প্রায়ই রূপালি-সুগন্ধি কৃষ্ণ বর্ণের চা হিসেবে বিক্রি হয়।রূপালি-সুগন্ধি কৃষ্ণ বর্ণের চা হলো সাদা চা এর ঐতিহাসিক নাম। একে বর্তমানে চায়না হোয়াইট বা ফুজিয়ান হোয়াইটও বলা হয়।

সঠিক অনুচ্ছেদ শিরোনাম কোনটি?
titleA. উৎপাদন
titleB. ইতিহাস
titleC. তথ্যসূত্র
titleD. গঠন
উত্তর: titleB
ভারতীয় উপমহাদেশ বিশেষত বাংলাদেশ ও তার পার্শ্ববর্তী এলাকাসমূহ কাঁঠালের উৎপত্তি স্থান হিসেবে বিবেচিত। বাংলাদেশ, আসাম, পশ্চিমবঙ্গ, দক্ষিণ ভারত, বিহার, মায়ানমার, মালয়, শ্রীলঙ্কা প্রভৃতি এলাকা ছাড়া বিশ্বের আর কোথাও এরূপ ব্যাপকসংখ্যায় কাঁঠালের চাষ করতে দেখা যায় না। তবে ব্রাজিল, ওয়েস্ট ইন্ডিজের জামাইকা প্রভৃতি দেশে সীমিত আকারে কাঁঠাল জন্মায়। সাধারণত লালচে মাটি ও উঁচু এলাকায় এটি বেশি দেখা যায়। বাংলাদেশের মধুপুর ও ভাওয়ালের গড়, এবং পাবর্ত্য এলাকায় কাঁঠালের চাষ বেশি হয়।

সঠিক অনুচ্ছেদ শিরোনাম কোনটি?
titleA. ব্যবহার
titleB. উচ্চ ফলনশীল জাত
titleC. সাংস্কৃতিক গুরুত্ব
titleD. লভ্যতা
উত্তর: titleD